Uḥemza akked win n Ḥalim Akli, Imesli n tsusmi; Ma yella d Salem Zenya yura-d ungal s uzwel Tafrara i d-yeffɣen di 1995. Di 1996 akked 1999 d tiyugwin n wungalen i d-yeffɣan am wakken i d-yella yakan deg useggas n 1994. Ffɣen-d wungalen n Remḍan At Menṣur s uzwel Itri, syin d win n Meẓyan Buleryaḥ Akal (1996). Ma yella deg useggas n 1998, yeffeɣ-d wungal Nekk akked kem, kem akked nek n Belɛid Ḥemdani; Syin, rnan-d sin n wungalen di 1999, Ccna n yibẓaẓ n Lɛifa At Buddaw akked Yugar ucerrig tafawet n Ḥmed Nekkar.